
A TISZAZUGI TURIZMUS SZÖVETSÉG RÖVID BEMUTATÁSA
· A szövetség neve: Tiszazugi  Turizmus Szövetség

· A szövetség rövidített elnevezése: TTSZ


· Székhelye:  5471 Tiszakürt Bolza gróf út 5.
· Működése kiterjed: a Tiszazug és a hozzá kapcsolódó kistérségek területére

· Alapítás időpontja: 2007. április 02.

·  A szövetség jogállása: Önkéntes, nyílt demokratikus elven alapuló pártsemleges társadalmi szervezet, amely működését a Magyar Köztársaság Alkotmánya, az 1989. évi II törvény, valamint ezen Alapszabály alapján fejti ki. Közvetlen politikai tevékenységet nem folytat, a szervezet pártoktól független és azoknak anyagi támogatást nem nyújt. Politikai pártot nem támogat, attól semmiféle támogatást nem fogad el, országgyűlési képviselőt nem állít, nem támogat. Az egyesület jogi személy, amely önálló ügyintéző és képviseleti szervvel, valamint önálló költségvetéssel rendelkezik.

· A TTSZ  közhasznú tevékenységet folytat, és nem zárja ki - illetve kifejezetten elősegíti-, hogy tagjain kívül más is részesülhessen közhasznú szolgáltatásaiból.

· Vállalkozási tevékenységet csak a Szakmai Döntő Bizottság határozata alapján, közhasznú céljainak megvalósítása érdekében végezhet, azokat nem veszélyeztetve. 
· A gazdálkodása során elért eredményeit nem osztja fel, azt a létesítő okiratában
meghatározott tevékenységre fordítja.
A Szövetség céljaiból
/a teljesség igénye nélkül/

· A Tiszazugi Kistérség és a hozzá turizmusban és kultúrában kapcsolódó kistérségek turizmusban érintett magán, jogi személyek, és jogi személyiséggel nem rendelkezők tömörítésére létrehozott politikailag semleges társadalmi szervezet.

· Az Szövetség célja, hogy Tiszazugban a kulturált turizmus – a tagság aktív részvételével – meghonosítsa, fejlődésének elősegítése. 

· A Szövetség céljaival összhangban: lehetőségeihez mértékben elősegíti a Tiszazug területén lévő települések önkormányzati, a Szövetség céljainak megvalósításában résztvevő civil szervezetek valamint, az egyéni és társas vállalkozások arra irányuló beruházásait, mely a térség foglalkoztatásának, munkakultúrájának, kulturális értékeink megőrzésére, a Tiszazug turisztikai fejlődésére, arculatának kialakítására, valamint bővítésére irányul.
2010 december 15-én jelent meg a TDM regisztráció lehetősége azon térségek számára, akik összefogva szervezetten akarnak turisztikai terméket építeni a környezetükben lévő hagyományokból, látványosságból és a rájuk épülő szolgáltatásokból.
A Tiszazugban rejlő turisztikai lehetőségek feltárásában eddig is aktív szerepet játszottunk, úgy gondoljuk, hogy az eddig megszületett térségünket fejlesztő teremtő gondolataink megvalósításához igénybe fogjuk venni a kormányzat által felajánlott pályázati lehetőségeket, amihez először teljesítenünk kell a regisztrációs feltételeket.
A létrejövő TDM szervezet praktikusan tagjai sorába várja nem csak az önkormányzatokat, hanem a térség ellátásában és turisztikai szolgáltatásaiban érdekelt vállalkozókat, a térség felemelkedéséért együttgondolkodó civil szervezeteket és magánszemélyeket is.

Miért is jó, ha egy TDM szervezet létre jön? /A teljesség igénye nélkül/
· Saját turisztikai termékünket építjük fel.

· Munkahelyeket teremtünk.

· Ismerté tesszük egységesen az egész térséget és annak látványosságait.

· Pályázatokon közösen tudunk összehangoltan részt venni. /Csak azok pályázhatnak a jövőben turisztikai beruházások megvalósítására, akik TDM szervezet tagjai/
· A meglévő lehetőségeink összehangolt továbbfejlesztése, valamint további lehetőségek feltárása a turisztikai termék továbbfejlesztése érdekében.

· A TDM pályázat lehetővé teszi, hogy hozzáértő, szakértő /turizmus manager/ segítse munkánkat. 
· A turizmus szempontjából fontos helyeken tájékozódási pontok jönnek létre.

Kérjük a tisztelt képviselő-testületet, hogy céljaink megvalósításának érdekében támogassa határozatával a térségi TDM szervezet létrejöttét. 

Tisztelettel:
Tálas László

TTSZ elnök

